VGI โดดเด่นคว้ารางวัล “ASEAN’S TRANSFORMATION CHAMPIONS”
VGI โดดเด่นคว้ารางวัล “ASEAN’S TRANSFORMATION CHAMPIONS”
VGI โดดเด่นคว้ารางวัล “ASEAN’S TRANSFORMATION CHAMPIONS”
15 มิ.ย. 2563

บริษัท วีจีไอ จำกัด (มหาชน) หรือ  VGI  ผู้นำการตลาด Offline-to-Online (“O2O”) โซลูชั่นส์ บนแพลตฟอร์มธุรกิจสื่อโฆษณา ธุรกิจบริการชำระเงิน และธุรกิจโลจิสติกส์ ตอกย้ำความสำเร็จในการปรับเปลี่ยนรูปแบบธุรกิจสู่กลยุทธ์ทางการตลาดแบบ O2O Solutions ผสานการทำงานร่วมกันของทั้ง 3 แพลตฟอร์มที่แสดงศักยภาพในการให้บริการอย่างไร้ขีดจำกัดอย่างที่ไม่เคยมีมาก่อน
โดยล่าสุดการันตีศักยภาพในฐานะผู้นำโซลูชั่นส์แห่งอนาคต ด้วยการได้รับคัดเลือกระดับอาเซียนในฐานะ “ASEAN’S TRANSFORMATION CHAMPIONS” จาก INNOSIGHT ผู้นำด้านให้คำปรึกษาการเปลี่ยนแปลงนวัตกรรมเชิงกลยุทธ์ หนึ่งในธุรกิจของ Huron องค์กรให้คำปรึกษาระดับโลก
ซึ่งการคัดเลือกพิจารณาจากบริษัทที่มีประสิทธิภาพโดดเด่นในการเปลี่ยนแปลงรูปแบบของธุรกิจในประเทศอาเซียนที่จดทะเบียนในตลาดหลักทรัพย์ มากกว่า 600 บริษัท โดยคัดเลือก 5 บริษัท ที่มีศักยภาพด้านวิสัยทัศน์ ส่งผลถึงการดำเนินงานของบริษัทที่มีความโดดเด่น ทั้งในเรื่องของการเติบโตด้านรายได้ ผลตอบแทนต่อผู้ถือหุ้น และประสิทธิภาพในการปรับเปลี่ยนรูปแบบของธุรกิจได้อย่างสมบูรณ์ ทันต่อการเปลี่ยนแปลงอย่างรวดเร็วของเทคโนโลยีหรือนวัตกรรม
คุณ เนลสัน เหลียง กรรมการผู้อำนวยการใหญ่ บริษัท วีจีไอ จำกัด (มหาชน) กล่าวว่า “ในนามตัวแทนของบริษัทฯ ต้องขอขอบคุณ INNOSIGHT ที่เล็งเห็นศักยภาพของ VGI และคัดเลือกให้เราได้เป็นหนึ่งใน ASEAN’S TRANSFORMATION CHAMPIONS
ซึ่งความสำเร็จในครั้งนี้สืบเนื่องมาจากการเปลี่ยนแปลงของโลกธุรกิจและนวัตกรรมที่ส่งผลให้พฤติกรรมผู้บริโภคในปัจจุบันเปลี่ยนแปลงไปอย่างรวดเร็ว VGI จึงเล็งเห็นถึงความสำคัญและโอกาสในการปรับธุรกิจด้วยการสร้างสรรค์นวัตกรรมทางการตลาดรูปแบบใหม่ ผ่านยุทธศาสตร์การผสมผสานโลกออฟไลน์และออนไลน์เข้าด้วยกัน หรือกลยุทธ์ O2O Solutions บน 3 แพลตฟอร์มทางธุรกิจที่มีเอกลักษณ์โดดเด่นเฉพาะตัว นับเป็นอีกหนึ่งความสำเร็จที่น่าภาคภูมิใจให้กับคณะผู้บริหารและพนักงานของบริษัท
ทั้งนี้ VGI ขอขอบคุณโดยเฉพาะอย่างยิ่งกลุ่มลูกค้า ผู้ถือหุ้น นักลงทุน ผู้มีส่วนได้ส่วนเสียทุกภาคส่วนที่ให้การสนับสนุนเป็นอย่างดีเสมอมาและทุกท่านถือเป็นส่วนหนึ่งของความสำเร็จในครั้งนี้  ”